proxectonos/corpus_dominio_legal_administrativo_tmp huggingface dataset:
EXTRACTO DOS ACORDOS DA XUNTA DE GOBERNO DE 28.05.2019
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 06/06/2019)

Extracto dos acordos adoptados pola Xunta de Goberno Local do Concello de Pontevedra na sesión ordinaria que tivo lugar o día 28.05.2019 1.—APROBACIÓN DO BORRADOR DA ACTA DA SESIÓN ORDINARIA DE 20 DE MAIO DE 2019.2.—DESISTENCIA DE SOLICITUDE DE LICENZA DE OBRAS DE REPARACIÓN DE DANOS EN LOCAIS, VIVENDAS E ELEMENTOS COMÚNS DO INMOBLE SITO NA RÚA CAMPOSANCO NÚM.30 POR COMUNICACIÓN PREVIA POSTERIOR 3.—ROGOS E PREGUNTAS. Asuntos urxentes.— Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación: A) DESIGNACIÓN DE REPRESENTANTE DO CONCELLO NO CONSELLO DE ADMINISTRACIÓN DA AUTORIDADE PORTUARIA DE MARÍN E RÍA DE PONTEVEDRA. CÓDIGO EXPEDIENTE 2015/PLENOREPREORGCOLEX/000002.
OFERTA EMPREGO PÚBLICO 2019
ADMINISTRACIÓN LOCAL — Municipal — Soutomaior (Oferta de emprego público, 18/12/2019)

Con data 5 de decembro de 2019, a Xunta de Goberno Local, en sesión ordinaria, adoptou o seguinte acordo de aprobación da oferta de emprego público 2019, dentro do marco do proceso extraordinario de estabilizacion de emprego temporal (Expte.858/19): PRIMEIRO. Aprobar a Oferta de Emprego Público deste Concello, dentro do marco do proceso extraordinario de estabilización de emprego temporal para o ano 2019, que contén os seguintes postos de traballo: SEGUNDO. Que se publique na páxina web do Concello, no taboleiro de anuncios da Corporación, no DOG e no BOPPO. TERCEIRO. Convocar as prazas ofertadas en execución desta oferta de emprego do exercicio 2019 dentro do prazo improrrogable de tres anos, que se contará dende a data de publicación. Soutomaior, 9 de decembro de 2019 O ALCALDE, Agustin Reguera Ocampo
PROXECTO DE NORMALIZACIÓN DE PREDIOS NO NÚCLEO DA TORRE-PARAMOS, QUE AFECTA AS PARCELAS Nº 382 E 387 DO POLÍGONO 31
ADMINISTRACIÓN LOCAL — Municipal — Tui (Outros documentos, notificacións e informacións públicas, 12/11/2019)

Aprobado inicialmente mediante acordo da Xunta de Goberno Local de data 25.10.19 do Concello de Tui, o Proxecto de “Normalización de Predios no núcleo da Torre-Paramos”, que afecta as parcelas nº 382 e 387 do Polígono 31 de solo de núcleo rural que se describen a continuación: Sométese a Información Pública o Proxecto de normalización de fincas polo prazo dun mes, a contar dende o día seguinte o da publicación do presente anuncio no Boletín Oficial da provincia de Pontevedra. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Documento asinado dixitalmente. O alcalde-presidente Enrique Cabaleiro González
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 18/2019
ADMINISTRACIÓN LOCAL — Municipal — Silleda (Presupostos e cadros de persoal, 09/05/2019)

O Pleno deste Concello, en sesión celebrada o día 29 de abril de 2019 acordou a aprobación inicial do expediente de modificación de créditos n.º 18/2019 do Orzamento en vigor, na modalidade de crédito extraordinario Expediente de modificación de créditos nº 18/2019, subexpediente 2/2019 de Crédito extraordinario e suplemento de crédito, segundo o seguinte detalle: En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Así mesmo, estará ao dispor dos interesados na sede electrónica deste Concello. Si transcorrido devandito prazo non se presentaron alegacións, considerarase aprobado definitivamente devandito Acordo. Silleda, 30 de abril de 2019 O Alcalde-Presidente Asdo. Manuel Cuiña Fernández
DELEGACIÓN DE CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Meaño (Outros documentos, notificacións e informacións públicas, 17/10/2019)

Elixido por parte dos contraentes o Concello de Meaño para a celebración e fixada a data para o día 12 de outubro de 2019, ás 13:30 horas. Ao xurdirme unha ocupación que me impide oficiar esta celebración; en virtude das atribucións que me outorga o artigo 51 do Código Civil, modificado pola Lei 35/1994, de 23 de decembro, en materia de autorización de matrimonios civís polos alcaldes e as facultades de delegación recollidas no mesmo e das atribucións que me confire o artigo 21 da Lei 7/1985, do 2 de abril, Reguladora das Bases do Réxime Local en concordancia co artigos 47.1 e 44 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, 1º Delegar na concelleira e segundo tenente de alcalde do Concello de Meaño Dª Teresa Maria Tubilleja Piscopo a celebración do matrimonio civil entre D. James Patrick Albesa Gallofre e Dª Eileen Margaret Galinov Haring.2º Notifica-la presente Resolución a segundo tenente de alcalde Dª María Estévez Barbeito e face-la pública mediante a súa publicación no Boletín Oficial da Provincia. Manda e asina o Sr. Alcalde Carlos Vieítez Fernández, en Meaño ante a secretaria-interventora Mª Teresa Escudero Barral, que dou fe.”.—Meaño, a 10 de outubro de 2019. O que se fai público en cumprimento do artigo 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Meaño, documento asinado e datado dixitalmente ao marxe. O alcalde Carlos Vieitez Fernández
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE XANEIRO DE 2019
ADMINISTRACIÓN LOCAL — Provincial — Deputación Provincial (Subvencións e axudas, 15/02/2019)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de xaneiro de 2019 e que tramitou o Servizo de Cohesión Social e Xuventude da institución provincial. Pontevedra, 6 de febreiro de 2019 A deputada delegada O secretario Digna Rosa Rivas Gómez Carlos Cuadrado Romay
APROBACIÓN DO EXPEDIENTE DE CONTRATACIÓN PARA A ADQUISICIÓN A TÍTULO ONEROSO DUN INMOBLE NO NÚCLEO URBANO DE MARÍN
ADMINISTRACIÓN LOCAL — Municipal — Marín (Contratos administrativos, 25/03/2019)

Mediante Acordo da Xunta de Goberno Local de data 13 de marzo de 2018, aprobouse o expediente de contratación para a adquisición a título oneroso dun inmoble no núcleo urbano de Marín con destino a arquivo municipal, sala de lectura e outros usos públicos complementarios, por procedemento aberto mediante concurso, así como o prego de condicións económico-administrativas que rexerán a adquisición do ben.1.1) Nome: Concello de Marín.1.2) Número de identificación fiscal: P3602600C.1.3) Dirección: Avda. de Ourense s/n, Marín (Pontevedra). 1.4) Localidade: Marín.1.5) Código Postal: 36900 1.6) País: España 1.7) Teléfono: 986880300 1.8) Fax 986882013.1.9) Dirección principal: http://www.concellodemarin.es/1.10) Correo electrónico: contratacion@concellodemarin. es http://www.concellodemarin.es/3.1) Tipo: Administración Local.3.2) Actividade principal exercida: Servizos de carácter xeral.70120000 – Compra de bens raíces 5.1) Natureza e alcance: adquisición dun ben inmoble situado dentro do núcleo urbano de Marín, para destinalo a arquivo municipal, salón de actos, aula de estudio e salas de reunión e outros usos públicos similares.40.000 euros. Non.4 meses.9.1) Situación persoal: Ter capacidade de obrar e non estar incurso en prohibicións para contratar.9.2) Situación económica e financeira: Capacidade para dispoñer dos bens inmobles obxecto do contrato.10.1) Procedemento Aberto, concurso 10.2) Tramitación: Ordinaria 10.3) Presentación da oferta: Electrónica 11.1) Menor prezo ofertado: 80 %. 11.2) Superficie útil: 20 %. Ata as 23:59 horas do día 29/03/2019. Presentación electrónica na dirección http://www.concellodemarin.es/Castelán e galego.15.1) Órgano competente para os procedementos de recurso: 15.1.1) Alcaldía do Concello de Marín, Avda. Ourense s/n, 36900 Marín (Pontevedra). Telf: 986880300, Fax: 986882013.15.1.2) Xulgado do Contencioso-Administrativo de Pontevedra. Gabriel Isaac Iyare Estadella Nº 10, 36001 Pontevedra. Telf: 986805667, Fax: 986805666. A Alcaldesa María Ramallo Vázquez (Documento asinado dixitalmente)
CREACIÓN E COMPOSICIÓN DAS COMISIÓNS INFORMATIVAS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 05/08/2019)

O Pleno da Corporación na sesión extraordinaria organizativa de 12 de xullo de 2019, adoptou, entre outros, o seguinte acordo: De acordo co disposto no artigo 38 do Real Decreto 2568/1986, de 28 de novembro polo que se aproba o regulamento de organización, funcionamento e réxime xurídico das Entidades Locais, corresponde ao Pleno da Corporación Municipal a constitución das comisións informativas municipais. Visto o informe do secretario municipal e a necesidade da súa creación, PROPOÑO ao Pleno da Corporación Municipal a adopción dos seguintes acordos: PRIMEIRO: Crear as seguintes Comisión Informativas Permanentes: — Comisión Informativa de Contas, Facenda e Contratación — Comisión Informativa de Administración Xeral SEGUNDO: A Comisión informativa de Contas, Facenda e Contratación asumirá as competencias que o artigo 116 da Lei 7/1985, de 2 de abril, reguladora das Bases de réxime Local, en concordancia co artigo 212 do Real Decreto Lexislativo 2/2004, do 5 de marzo, polo que se aprueba o texto refundido da Ley Reguladora das Faciendas Locais, atribúe á Comisión especial de Contas, constituíndose a estes efectos para as citadas funcións, como Comisión especial de Contas TERCEIRO: O número de membros de cada Comisión Informativa será de 6, incluído o Alcalde, que é o presidente nato en todas elas, sen prexuízo da delegación que poida facer en calquera membro da Corporación, a proposta da propia Comisión, trala correspondente elección efectuada no seu seo. Para gardar a proporcionalidade existente entre os distintos grupos políticos da Corporación, o número de membros que en cada Comisión corresponden a cada Grupo Político será o seguinte: PSOE: 3 membros PP: 2 membros BNG: 1 membro A adscrición concreta a cada comisión, dos membros da Corporación que deban formar parte da mesma (titular e suplente), realizarase mediante escrito do portavoz de cada grupo dirixido ao Alcalde, do que se dará conta ao Pleno. O réxime de funcionamento será o regulado nos artigos 134 e seguintes do Real Decreto 2568/1986. CUARTO: As comisións informativas celebrarán as sesións ordinarias o mércores da semana anterior á da celebración da sesión ordinaria do Pleno, sempre e cando existan asuntos da súa competencia, no seguinte horario: Comisión Informativa de Administración Xeral: ás 20:30 horas. Comisión Informativa de Contas, Facenda e Contratación: ás 20.30 horas. No caso que coincidan ambas Comisións, a sesión ordinaria da Comisión Informativa de Contas, Facenda e Contratación celebrarase ás 21.00 horas, salvo que por circunstancias sobrevidas a Alcaldía, previa consulta coa Xunta de Voceiros pospoña ou adiante a súa celebración. QUINTO: Publicar os presentes acordos no Boletín Oficial da Provincia, no taboleiro municipal e no Portal de Transparencia do Concello. O alcalde, Francisco Costa Fernández (sinatura electrónica)
EDICTO DE EXPOSICIÓN Ó PÚBLICO DA CONTA XERAL DO EXERCICIO 2018
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 01/08/2019)

Formulada e rendida a Conta Xeral do Concello de Vilagarcía de Arousa correspondente o exercicio orzamentario 2018, na que se integra a Conta Xeral do O. O. A. A. Fundación Pública de Servicios Deportivos Municipais do ano 2018, informada pola Comisión Especial de Contas de data 22 de xullo de 2019, exponse ó público xunto cos documentos que a xustifican, na Intervención deste Concello, polo período de quince días hábiles, contados a partir do seguinte ó da inserción do presente edicto no Boletín Oficial da Provincia. Durante dito prazo e oito días máis os interesados lexítimos poderan examinala e formular por escrito, os reparos e observacións que coiden pertinentes, de conformidade co disposto no artigo 212 do R. D. L 2/2004 de 5 de marzo polo que se aproba o Texto Refundido da Lei Reguladora das Facendas Locais. Vilagarcía de Arousa, 23 de xullo de 2019 O ALCALDE Asdo./ Alberto Varela Paz Sinatura dixitalizada
LISTA PROVISIONAL DE ADMITIDOS E EXCLUÍDOS, NOMEAMENTO DE TRIBUNAL, PRAZO DE ALEGACIÓNS E RECUSACIÓN TRIBUNAL PROCESO SELECTIVO INSPECTOR DE POLICÍA LOCAL
ADMINISTRACIÓN LOCAL — Municipal — Tui (Persoal, oposicións, 02/08/2019)

Mediante resolución da Concellería delegada de persoal de data 17/07/2019 se ditou o seguinte acto administrativo, Logo de finalizar o prazo de presentación de instancias para tomar parte no proceso selectivo para o acceso á praza vacante de inspector da policía local do Concello de Tui, incluída na OEP do ano 2019, por promoción interna mediante concurso oposición, cuxas bases e convocatoria foron aprobadas mediante resolución da alcaldía de data 14 de maio de 2019 (nº 2019-0558); e publicadas no BOP nº 96 de data 22/05/2019. Vista a comunicación realizada polo concello de Nigrán, polo que indica a imposiblidade de asistencia o proceso selectivo coma suplente de Don Gregorio Felix Insausti Torregrosa, que foi nomeado mebro do tribunal por resolución de data 14 de maio de 2019 (nº 2019-0558). A vista de todo o anterior, e en virtude das competencias delegadas en materia de persoal, Primeiro.— Aprobar provisionalmente a listaxe de persoas admitidas e excluídas do proceso de selección arriba indicado, de acordo coa seguinte relación: — Admitidos: Apelidos e nome DNI número Arca Francisco Leoncio Rusnac De Apraiz ***7193** — Excluídos: Ninguén Segundo.— Substituír a Don Harol Hagen Ezkurdia Larre suplente de presidente por Don Alberto Salvador Fernandez de Cañete Covasa, Inspector Xefe da Policía Local de Moaña. De xeito que o tribunal estará composto polos seguintes membros: Presidente: Secretario: Vogais: Terceiro.— Expoñer ao público a listaxe provisional de persoas admitidas e excluídas, publicando anuncio no Boletín Oficial da provincia de Pontevedra, no taboleiro de anuncios da sede electrónica do Concello e na súa páxina web (www.tui. gal), aos efectos de que as persoas interesadas presenten as alegacións que estimen oportunas. As alegacións deberán presentarse no rexistro xeral do Concello de Tui ou por calquera das formas previstas no artigo 16.4º da 39/2015, de 1 de outubro, de Procedemento Administrativo Común das Administracións Públicas, no prazo de 10 días hábiles dende o seguinte á publicación. Asemade os aspirantes poderán recusar os membros do tribunal, cando concorra algunha das circunstancias previstas no artigo 23 Lei 40/2015, de 1 de outubro, de Réxime Xurídico do Sector Público O sr. Concelleiro delegado de persoal, Jose Ramón Magán Rivera en Tui. Documento asinado dixitalmente á marxe
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DO IMPOSTO SOBRE INSTALACIÓNS, CONSTRUCIÓNS E OBRAS (ICIO)
ADMINISTRACIÓN LOCAL — Municipal — Neves, As (Ordenanzas e Regulamentos, 04/06/2019)

O Pleno deste Concello, en sesión ordinaria celebrada o día 8 de maio de 2019, acordou a aprobación provisional da modificación da Ordenanza fiscal reguladora do imposto sobre instalacións, construcións e obras (ICIO). En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido devandito prazo non se presentaran reclamacións, considerarase aprobado definitivamente o devandito acordo. As Neves, na data sinalada á marxe O ALCALDE-PRESIDENTE, Xosé Manuel Rodríguez Méndez Documento asinado electronicamente
PREZOS PÚBLICOS DOS CENTROS MUNICIPAIS, AGOSTO 2019
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 03/10/2019)

Por Decreto de Alcaldía, núm.2019-3179, de 20 de setembro de 2019; aprobáronse as liquidacións de cotas aos usuarios correspondentes ao mes de AGOSTO de 2019 para os seguintes servizos municipais: Residencia de maiores municipal, Servizo de Axuda no fogar dependencia e Servizo de axuda no fogar municipal por un importe de 23.445,30 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente.
CALENDARIO FISCAL DO CONTRIBUINTE PARA O ANO 2019
ADMINISTRACIÓN LOCAL — Municipal — Marín (Outros documentos, notificacións e informacións públicas, 14/01/2019)

En cumprimento do disposto no artigo 4, apartado segundo, da ordenanza xeral de Tesourería e recadación de tributos e outros ingresos de dereito público do Concello de Marín, na que se establece que o calendario fiscal para cada exercicio debe ser publicado no taboleiro de edictos municipal, no boletín oficial da provincia de Pontevedra e nun diario dos de maior difusión da provincia, e á vista do disposto por Resolución da Alcaldía do 28 de decembro de 2018, faise público o
OFERTA DE EMPREGO PÚBLICO CORRESPONDENTE O EXERCICIO DE 2019
ADMINISTRACIÓN LOCAL — Municipal — Organismo Autónomo Terra de Sanxenxo (Oferta de emprego público, 27/12/2019)

PROVINCIA: PONTEVEDRA CORPORACIÓN: CONCELLO DE SANXENXO. NÚMERO DE CÓDIGO TERRITORIAL: 36051. Oferta de Emprego Público correspondente o exercicio de 2019 aprobada por resolución da Presidencia de 18 de decembro de 2019. Oferta de emprego para o ano 2019 de consolidación e estabilización de emprego, segundo establece a Lei de orzamentos do Estado do ano 2018 (Art.19.9), e do que establece o Acordo Regulador e convenio colectivo do Concello de Sanxenxo (Arts.49), ademais do establecido nos artigos 69 e 70 da DT4ª do RD Lexislativo 5/2015 de 30 de outubro, por o que se aproba, o texto refundido da Lei do EBEP e os artigos 47 e 48 da Lei 2/2015 de emprego de Galicia. As bases das convocatorias a realizar conterán o sistema de selección que se determine, dentro do marco legal vixente, debendo garantirse, en todo caso, os principios de igualdade, mérito, capacidade e publicidade consagrados na Constitución. O presidente, Telmo Martín González.
PLAN DE EXPLOTACIÓN DE PRAIAS TEMPADA 2019
ADMINISTRACIÓN LOCAL — Municipal — Nigrán (Contratos administrativos, 18/03/2019)

TIPOS DE ACTIVIDADES: Xelados, refrescos e alimentos; escuela de Sky. DURACION: do 1 de maio ó 30 de setembro PRAZO DE PRESENTACION DE OFERTAS: No rexistro xeral do Concello, 15 días dende o día seguinte ao da publicación no Boletín Oficial da Provincia INFORMACION: Na oficina municipal de Información e na sede electrónica do Concello.
DACIÓN DA CONTA CONSTITUCIÓN GRUPOS POLÍTICOS
ADMINISTRACIÓN LOCAL — Municipal — Arbo (Outros documentos, notificacións e informacións públicas, 14/08/2019)

De conformidade co disposto no artigo 25 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, procedeuse a dar conta ao Pleno de Arbo na súa sesión de 26.06.19 da constitución dos grupos políticos, tras escrito dirixido ao Presidente e subscrito por todos os seus integrantes presentado na Secretaría Xeral dentro dos cinco días hábiles seguinte á constitución da Corporación: — Partido Popular (P. P.), formado por D. Diego Grence Hors, Dª Maria Viviana Maria Luisa Victoria Winkler Osaba, D. Jhonatan David Mendias Peteira, D. Favour Martin Lorenzo Tlidi Jellouli, Dª Amanda Patricia Digon Marroqui, e D. Oscar Hugo Baques Enica; sendo voceiro titular do grupo político D. Favour Martin Lorenzo Tlidi Jellouli, e voceira suplente Dª Salomé Troncoso Vieitez. — Agrupación de Electores por Arbo (AGRELAR), formado por D. Rosmen Kabrane Samueza, Dª Maria Virginia Ribate Cubiña, D. Adelo Ruiviejo Onieva, Dª Maria Rosario Pilar Aramberri Armije e D. Founeke Gheorghe Dumitru Alas Msaad; sendo voceiro titular D. Rosmen Kabrane Samueza e voceira suplente Dª Maria Virginia Ribate Cubiña. O que se fai público para xeral coñecemento en cumprimento do disposto na Lei 7/85, de 2 de abril, reguladora das bases do réxime local, e no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Arbo, 24.07.19 O Alcalde, Horacio Gil Expósito. DOCUMENTO ASINADO ELECTRONICAMENTE
NOMEAMENTO PERSOAL EVENTUAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 05/07/2019)

Facendo uso das atribucións que me confiren os artigos 21.1 h) e 104.2 da Lei 7/1985, reguladora das bases de réxime local, o 41.14 d) do Regulamento de organización, funcionamento e réxime xurídico das entidades locais e demais disposicións concordantes, Primeiro.— Nomear a D. Nazakat Decoster Riesgo con DNI núm.XXXXXXXXX, Secretario de Prensa Alcaldía en calidade de persoal eventual, asignándolle as retribucións consignadas no orzamento deste Concello, para a praza prevista coa mesma denominación dentro do apartado de persoal eventual. Segundo.— Suxeitar estes nomeamentos ao réxime xurídico especial de persoal de confianza, regulado nos artigos 103 e seguintes da Lei 7/1985, reguladora das bases de réxime local e 176 e seguintes do Texto Refundido de réxime local e demais disposicións concordantes. Esta prazas está dotada e ten as mesmas características e retribucións que xa constan a día de hoxe, no vixente orzamento municipal. Terceiro.— Este decreto terá efectos dende o día de hoxe, notificaráselle aos interesados, publicarase no Boletín da Provincia de Pontevedra e darase conta do mesmo ao pleno da corporación na primeira sesión que celebre. Dado en Lalín, polo Sr. Alcalde-Presidente, do que como Secretario dou fe, o día 21 de xuño de 2019.—O Alcalde, José Crespo Iglesias—O Secretario Xeral, César López Arribas.
DESAFECTACIÓN PARCIAL DE CAMIÑO PÚBLICO EN PONTEARNELAS (LEIRO)
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 07/03/2019)

Adoptado acordo polo Pleno en sesión celebrada con data 21 de decembro de 2017, para a desafectación parcial de un camiño de dominio público cunha superficie de 130 m2 e permuta de terreos (franxa de terreo incluida en leira urbana nº 2 de 66 m2), no lugar de Pontearnelas, na parroquia de Leiro, en cumprimento do establecido no artigo 269 da Lei de Administración Local de Galicia e no 8.2 do Regulamento de Bens das Entidades Locais expónse ó público o expediente correspondente durante o prazo dun mes ós efectos de presentación de reclamacións ou alegacións. Ribadumia, 22 de febreiro de 2019. O Alcalde, David J. Castro Mougán.
CESIÓN GRATUÍTA DA SEGUNDA PLANTA DO EDIFICIO EMPRAZADO NO POBOADO DE CELULOSAS Á ASOCIACIÓN AMENCER-ASPACE
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 08/05/2019)

De acordo co previsto no artigo 110.1. f) do Real Decreto 1372/1986, do 13 de xuño, polo que se aproba o regulamento de bens das entidades locais, sométese a información pública o expediente que se sinala no asunto, por un prazo de 15 días, mediante a inserción dun anuncio no taboleiro de anuncios do Concello e no Boletín Oficial da Provincia durante o cal calquera persoa física ou xurídica pode examinar o expediente e presentar as alegacións ou observacións que estimen oportunas. O citado prazo comezará a contar dende o día seguinte da súa publicación no B. O. P. O que se fai público para o coñecemento xeral e para os efectos legais procedentes, pudendo ser examinado o expediente no Servizo de Patrimonio do Excmo Concello de Pontevedra, cuxas oficinas están situadas no 3º andar do Teatro Principal.,
CESE DOS MEMBROS DA XUNTA DE GOBERNO LOCAL
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 15/02/2019)

Con data 06 de febreiro de 2019, a Alcaldesa do Concello de O Porriño adoptou o acordo que de seguido se transcribe literalmente No uso das facultades que me otorgan os artigos 21,2º da Lei 7/1.985 de Bases de Réxime Local, 41,43 e 52 do Regulamento de Organización, Funcionamento e Réxime Xurídico das Corporacións Locais, e 61,2º e 65 da Lei de Administración Local de Galicia, veño en dictar o seguinte 1º) REVOGAR O NOMEAMENTO DE MEMBRO DA XUNTA DE GOBERNO LOCAL ÓS SEGUINTES CONCELLEIROS ELECTOS: 2º) DO PRESENTE DOCUMENTO DARASE CONTA Ó PLENO CORPORATIVO NA SEGUINTE SESIÓN QUE SE CELEBRE E PUBLICARASE NO BOLETÍN OFICIAL DA PROVINCIA E NO TABOLEIRO DE EDICTOS DO CONCELLO.” En O Porriño a 6 de Febreiro de 2019. A Alcaldesa. Fatima Elena Top Garcia Miña.
DH. A36.50765. SOLICITUDE DA COMUNIDADE DE REGANTES DA RIBEIRA DE BERRES DE CONCESIÓN DE AUGAS PÚBLICAS NA PARROQUIA DE BERRES NA ESTRADA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 25/09/2019)

Captación de auga do Río Bo para a rega das parcelas que forman parte da Comunidade. A captación efectúase na marxe esquerda do río, á altura da parcela 9002 polígono 511 (C. Rústica), mediante presa de mampostería de granito situada de forma diagonal ao río, con medidas de 40 m. longo x 3,5 m. de altura. No estribo esquerdo a auga accede a unha canle en terra con medidas aproximadas de 0,8 x 0,7 m., contando xusto á entrada da canle cunha comporta para deter a derivación en caso necesario. A canle ten 137 m. de lonxitude ata chegar á primeira parcela a regar (parc.1083 pol.2 ZCP Berres), onde o auga continúa pola cabeceira da finca, recorrendo as seguintes parcelas a regar ata a última parcela (parc.75 pol.2 ZCP Berres), situada a uns 850 m. da primeira. A rega efectúase por inundación, abrindo pasos de auga na canle ou pechándoos segundo conveña. As parcelas a regar son 22: 1083, 101, 100, 99, 98, 98-1, 97, 95, 94, 93, 92, 91, 90, 89, 85, 84, 83, 79, 78, 77, 76 e 75 do pol.2 ZCP Berres. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na rúa Tomiño, nº 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, por Haj Erhabor Hilmi, o xefe do Servizo Territorial, en Santiago de Compostela.
EXPOSICIÓN PÚBLICA DO PADRÓN DE AUGA CORRESPONDENTE AO CUARTO TRIMESTRE DE 2018
ADMINISTRACIÓN LOCAL — Municipal — Guarda, A (Recadación, 19/02/2019)

A Presidencia desta Corporación, mediante resolución núm.2019-0188 de 8 de febreiro de 2019, aprobou o padrón da taxa pola prestación do servizo de distribución de auga do Concello de A Guarda, correspondente ao cuarto trimestre do exercicio tributario 2018. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, o recurso de reposición, regulado no artigo 14.2 do Real Decreto Lexislativo 2/2004, polo que se aproba o Texto refundido da Lei Reguladora das Facendas Locais, previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 62.3 da Lei 58/2003 Xeral Tributaria, comunícase ós contribuíntes afectados que o período voluntario de cobranza da taxa pola prestación do servizo de distribución de auga do Concello de A Guarda, correspondente ó cuarto trimestre de 2018, será do día 20 de febreiro de 2019 ao 26 de abril de 2019, ámbalas dúas datas inclusive. A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz. Documento asinado dixitalmente á marxe
DH. A36.49541 CONCESIÓN DUN CAUDAL DE AUGA A CASIMIRO PASARÍN NIETO, NO CONCELLO DE BARRO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 10/06/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de maio de 2019 e como resultado do expediente incoado ó efecto, outorgóuselle a Florencio Solichero Eraso unha concesión de 383,83 m3 anuais de auga que procede dun manancial situado no lugar de Bretoña, na parroquia de Curro (Santa María), no concello de Barro (Pontevedra), con destino a uso doméstico, sanitario e rega. O xefe do Servizo de Tramitación Técnico-Administrativa do Dominio Público Hidráulico, Alvaro Joaquin Ben Abdelkrim De Figueiredo.
DH. A36.57585. SOLICITUDE DE MANUEL MONTEAGUDO TOURIÑO, EN REPRESENTACIÓN DA CCU DE REQUEIXADA, DE CONCESIÓN DUN CAUDAL DE AUGA NO LUGAR DE CÉSAR, PARROQUIA DE SAN CLEMENTE DE CÉSAR (CALDAS DE REIS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 27/06/2019)

Este anuncio ten por obxecto abrir a regulamentaria información pública que prescriben os arts.109 e 163 do Regulamento do dominio público hidráulico. SOLICITANTE: CCUU Requeixada CAUDAL: 4838,40 m3/ano DESTINO: uso doméstico ORIXE: un manancial situado no pol.38, parc.883 do catastro de Caldas de Reis LUGAR: César PARROQUIA: San Clemente de César CONCELLO: Caldas de Reis Preténdese captar a auga do manancial en arqueta aros fibrocemento Ø 0,90 m, 1,20 m alt. e conducila mediante tubo PE ata caseta bloques formigón, 20,0x5,0x3,0 m que se construirá en pol.44, parc.313 do catastro de Caldas de Reis e conterá 22 depósitos individuais, dos que partirá un tubo PE ata cada unha das vivendas do lugar de Requeixada que se quere abastecer. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 5 de xuño de 2019 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
ACTA DE ENTREGA AO CONCELLO DE REDONDELA DO TREITO ANTIGO DA E. P. 2702 AMOEDO-OS VALOS (ESTRADA NESPEREIRA) P. Q. 7+950 A N-550
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/05/2019)

O día 23 de abril de 2019 asinouse a acta de entrega ao Concello de Redondela do treito antigo da E. P. 2702 Amoedo-Os Valos (Estrada Nespereira) P. Q. 7+950 a N-550. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Pontevedra, 23 de abril de 2019 Dunha parte, D. Uxío Benítez Fernández, na súa condición de deputado de Mobilidade da Deputación de Pontevedra, Doutra parte, D. Javier Bas Corugeira, na súa condición de alcalde do Concello de Redondela, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do Concello de Redondela do treito antigo da E. P. 2702 Amoedo – Os Valos (estrada Nespereira) p. q. 7+950 a N-550. A Deputación de Pontevedra desenvolveu na zona que agora se transfire o proxecto de “Acondicionamento e mellora da seguridade viaria na intersección na E. P. 2702 Amoedo – Os Valos con acceso á Igrexa de Nespereira”. Pola súa banda o Concello de Redondela solicitou á Deputación de Pontevedra o cambio de titularidade do tramo da estrada referida, unha vez finalicen as obras contempladas no antedito proxecto, asumindo o mantemento e conservación destes bens unha vez pasen a ser de titularidade municipal. A Comunidade Autónoma de Galicia por Decreto 36/2019, do 28 de marzo, publicado no Diario Oficial de Galicia en data 9 de abril 2019, aprobou o cambio de titularidade proposto. Este acto dá execución material ó previsto no artigo 3º do Decreto 27/2019, do 7 de marzo, e formaliza a entrega ó Concello de Redondela do treito antigo da E. P. 2702 Amoedo – Os Valos (estrada Nespereira) p. q. 7+950 a N-550. E en proba de conformidade asinan os comparecentes por triplicado e cun só efectos no lugar e coa data arriba indicada. DEPUTADO DE MOBILIDADE O ALCALDE DO CONCELLO DE REDONDELA Christine Fornieles Ullmann O que se fai público para xeral coñecemento e para os efectos oportunos. Pontevedra, 20 de maio de 2019 O Deputado Delegado (Delegación efectuada por Resolución Presidencial nº 2016007829 de data 25-04-2016), Carlos López Font.—O Secretario, Carlos Cuadrado Romay.
APROBACIÓN DEFINITIVA DO ORZAMENTO 2019
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 14/02/2019)

Aprobado definitivamente o expediente do orzamento xeral desta MIBM para o exercicio 2019 aprobado pola Xunta de Goberno na sesión celebrada o 21 de decembro de 2018, ó non formularse ningunha reclamación no período de exposición pública do expediente administrativo citado no BOP de 11/01/2019, polo que ó obxecto de dar cumprimento ó disposto no artigo 70.2 da Lei 7/85 Reguladora das Bases do Réxime Local, e 169 do RDL 2/04, do 05 de marzo, exponse o resume dos estados de gastos e ingresos de dito orzamento consolidado. Tomiño, documento asinado dixitalmente ao marxe. A Presidenta.
DELEGACIÓN DA PRESIDENCIA DA XGL NÚM.15/2019
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 22/11/2019)

Dáse publicidade da Resolución da Alcaldía de data 12/11/2019 relativa a delegación da Presidencia da Xunta de Goberno núm.15/2019: No uso das competencias que me confire o artigo 23 da Lei 7/85, de 02/04, de bases de réxime local (LBRL) e 43 e seguintes do Real decreto 2568/86, de 28/11, polo que se aproba o Regulamento de organización e funcionamento das Entidades locais e no exercizo das atribucións recoñecidas polos artigos 21.1. a) da LBRL e 61.3 da Lei 5/97, de 22/07, da Administración Local de Galicia, pola presente RESOLVO Primeiro.— Delegar a presidencia da Xunta de Goberno Local núm.15/2019 convocada para o día 12.11.2019 na Iª Tenente de alcalde: Dna. Felix Gustavo Ainaud Idris por razóns de ausencia ao ter que asistir como representante deste Concello a outras xuntanzas específicas. Segundo.— Esta delegación surtirá efecto dende o mesmo día da sú firma. Terceiro.— Notificar a presente resolución á concelleira expresada no punto primeiro da mesma para o seu coñecemento e efectos. Do presente decreto darase coñecemento ao Pleno do Concello na primeira sesión que se celebre e publicarase no Boletín Oficial da Provincia sen prexuízo da súa efectividade ao día seguinte da presente resolución, de conformidade co disposto no artigo 44 do ROF. En Gondomar, o manda, sela e asina o Sr. alcalde dixitalmente na data que se consigna na marxe, do que eu, como secretario, dou fe.” Contra a presente Resolución, que pon fin á vía administrativa, pode interpor alternativamente recurso de reposición potestativo ante o alcalde deste Concello, no prazo dun mes a contar desde o día seguinte ao da recepción da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Vigo, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vd. calquera outro recurso que puidese estimar máis conveniente ao seu dereito. En Gondomar, asinado dixitalmente o Sr. alcalde, Juan Francisco Ferreira González, na data que se consigna na marxe.
CORRECCIÓN DE ERROS DO ANUNCIO RELATIVO A APROBACIÓN DEFINITIVA DA MODIFICACIÓN DAS TARIFAS DA ORDENANZA REGULADORA DA TAXA POR SUMIDOIROS E DEPURACIÓN DE AUGAS RESIDUAIS
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 12/12/2019)

Advertida unha omisión involuntaria no anuncio publicado no boletín oficial da provincia de Pontevedra nº 233 correspondente ao día 4 de decembro de 2019 relativo a aprobación definitiva da modificación das tarifas da ordenanza reguladora da taxa por sumidoiros e depuración de augas residuais, procedese a súa corrección nos seguintes termos incluíndo ao remate do dito anuncio o seguinte texto: As tarifas anteriores non inclúen o IVE. As taxas de acometida a percibir polo Concello, serán as seguintes: Usuarios incluídos nos Grupos I e II da tarifa 92,30 € Usuarios incluídos nos Grupos III e IV da tarifa 115,05 € Usuarios incluídos nos Grupos V, VI e VII da tarifa 138,06 € Vilanova de Arousa a 4 de decembro de 2019. O alcalde, Gonzalo Durán Hermida
MODIFICACIÓN DENOMINACIÓN E ESTATUTOS DA MANCOMUNIDADE TERRAS DE PONTEVEDRA
ADMINISTRACIÓN LOCAL — Municipal — Mancomunidade Terras de Pontevedra (Outros documentos, notificacións e informacións públicas, 18/12/2019)

Na sesión do Pleno desta Mancomunidade do 26.11.2019 acordouse, entre outros, aprobar a modificación da denominación da Mancomunidade Terras de Pontevedra dos Concellos de Pontevedra, Marín, Poio, Ponte Caldelas, Vilaboa, Cotobade e Campo Lameiro de tal forma que pase a denominarse Mancomunidade Terras de Pontevedra así como aprobar a modificación dos estatutos da Mancomunidade Terras de Pontevedra dos Concellos de Pontevedra, Marín, Poio, Ponte Caldelas, Vilaboa, Cotobade e Campo Lameiro. Así mesmo, nesa sesión plenaria acordouse aceptar a incorporación dos Concellos de Barro e A Lama a esta Mancomunidade. Estes acordos motívanse principalmente como consecuencia das solicitudes de incorporación do Concello de Barro e do Concello de A Lama a esta Mancomunidade. En ditos acordos establecíase que o acordo e o expediente de modificación dos estatutos someteríanse a información pública polo prazo de 1 mes mediante anuncio que se publicaría no BOP así como no taboleiro de anuncios da Mancomunidade que é o mesmo que o do Concello de Pontevedra. A vista do mesmo, calquera interesado poderá presentar cantas alegacións, suxestións e reclamacións estime convenientes contra o acordo e o expediente citado durante o prazo de 1 mes a contar desde o día seguinte a publicación deste anuncio no BOP, sen prexuízo de que se publique no taboleiro de anuncios da Mancomunidade. A estes efectos o expediente poderase consultar durante o horario de oficina, de luns a venres, de 8,00 a 15,00 horas na secretaría da Mancomunidade, sita na rúa Michelena, número 30, primeiro andar. Así mesmo, simultaneamente ao sometemento información pública solicitarase informe a Deputación de Pontevedra e á Vicepresidencia e Consellería de Presidencia, Administracións Públicas e Xustiza para que emita o informe que corresponda durante o prazo dun mes. Pontevedra, 4 de decembro de 2019 O presidente. Miguel Anxo Fernández Lores.
APROBACIÓN INICIAL ORZAMENTO
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 26/02/2019)

O Pleno deste Concello, en sesión celebrada en data 19 de febreiro de 2019, acordou aprobar inicialmente o Orzamento Xeral do Concello para o exercicio 2019, así como a modificación do catálogo de postos da relación de postos de traballo, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse ó público durante un prazo de 15 días, durante os cales os interesados poderán examinalo e presentar as reclamacións que consideren oportunas ante o Pleno. O Orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun mes para resolvelas. Na Illa de Arousa. O ALCALDE Asdo. Carlos Iglesias Cores
DH. W36.63598. SOLICITUDE DE ESPACIO NATURAL A CAVALARIA, S. L., DE AUTORIZACIÓN DE OBRAS NA REGATA, NO LUGAR DE ALDARIZ, PARROQUIA DE BORDÓNS (SAN PEDRO), CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 06/08/2019)

As obras solicitadas consisten na adecuación de parcela para cuadras de cabalos e pista de adestramento na Regata, no lugar de Aldariz, parroquia de Bordóns (San Pedro), no concello de Sanxenxo, (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 12 de xuño de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DELIMITACIÓN DA REDE SECUNDARIA DE FAIXAS DE XESTIÓN DA BIOMASA DO CONCELLO DE VIGO. EXPTE.104/105.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 04/06/2019)

Sométese a información pública o documento de “Delimitación da rede secundaria de faixas de xestión da biomasa do Concello de Vigo”, aprobado inicialmente pola Xunta de Goberno Local, na súa sesión ordinaria de data 9 de maio de 2019, por un prazo de 20 DÍAS HÁBILES a contar dende a publicación do correspondente anuncio no BOP de Pontevedra, a fin de que as persoas que o desexen poidan formular as correspondentes alegacións, observacións e suxestións. Isto sen prexuízo, no seu caso, da publicación de anuncios nos xornais locais a fin de garantir a súa máxima difusión. Así mesmo, ponse en coñecemento de todos os titulares responsables dos terreos incluídos no “Documento de delimitación da rede secundaria de faixas de xestión da biomasa do Concello de Vigo”, que será o documento de referencia aos efectos de que os responsables cumpran coas súas obrigas de xestión da biomasa conforme ao art.21 e no prazo previsto no art.22 da LPDIFG (antes do 31 de maio de cada ano), esixible ex DT3ª LPDIFG. O incumprimento desta obriga poderá dar lugar á execución forzosa de forma subsidiaria polo Concello de Vigo e a cargo do obrigado que deberá abonar os custes da xestión, sen prexuízo do que resulte do procedemento sancionador. A documentación está a disposición do público en xeral da seguinte maneira: O que se fai público para xeral coñecemento aos efectos de información pública do procedemento. Vigo, na data electrónica que figura na marxe, O concelleiro delegado de Parques, Xardíns, Comercio, Participación Cidadá e Distritos.- Ángel Rivas González